युवा एवं बच्चों ने दी ज्ञानवर्धक परीक्षा
सागवाड़ा. 18हजार दशाहुमड़ दिगंबर जैन समाज के युवा महासभा प्रकोष्ठ के तत्वावधान में दिगंबर जैन बोर्डिंग के वात्सल्य सभागार में शनिवार को ज्ञानवर्धक परीक्षा हुई। जिसमें 18 हजार दशाहुमड़ महिला महासभा की अध्यक्ष प्रेरणा शाह, महिला महासभा की सागवाड़ा अध्यक्ष साधना कोठारी एवं प्रदीप दोसी की मौजूदगी में प्रश्न पत्र खोला गया। ट्रस्टी अश्विन बोबड़ा ने बताया कि जैन धर्म के ज्ञान के प्रचार प्रसार के लिए हुई ज्ञानवर्धक परीक्षा में 10 से 35 वर्ष आयु वर्ग के 50 से अधिक परीक्षार्थियों ने भाग लिया। विनय सेठ, हिरेन खोड़निया, चिराग बोबड़ा एवं महिला महासभा की सदस्यों ने विशेष सहयोग दिया।
hin_Deva hin_Deva